Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 385/14/4406	Topoľčany, 2.7.2014
EEČ : 2-35-35-2014

U Z N E S E N I E

Trestná vec:	obvinený XXXXX 
Prečin:	Neoprávnené používanie cudzieho motorového vozidla podľa § 216 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Topoľčany
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 30.5.2014 v čase okolo 18.15 hod. v Topoľčanoch na ul. Krušovská na parkovisku pred bytovým domom č. 2302/50 sa bez známok násilia zmocnil tam zaparkovaného a riadne uzamknutého osobného motorového vozidla zn. Fiat Punto, tmavozelená metalíza, EČ: TO 439 BG, VIN: ZFA17600000969006, rok výroby 1998, v hodnote 1.500, - Eur, ktorého vlastníkom je XXXXX, nar. XXXXX, bytom XXXXX, XXXXX pričom vozidlo otvoril originálnym kľúčom, ktorý predtým v nepozorovanej chvíli odcudzil z kabátu poškodeného z chodby bytu na ulici J. Kráľa č. 4616/6 v Topoľčanoch a násladne s vozidlom neoprávnene jazdil po meste XXXXX a v jeho blízkom okolí, pričom okolo 22.35 hod. dňa 30.5.2014, vozidlo zaparkoval v nepoškodenom stave v Topoľčanoch na ul. T. Vansovej

lebo je trestné stíhanie neprípustné podľa § 9 odsek 1 písmeno f

Odôvodnenie:
Poverený príslušník PZ  OR PZ OO PZ XXXXX uznesením č. ORP-402/TO-TO-2014 zo dňa 30.5.2014 podľa § 199 ods. 1 Tr. por. začal trestné stíhanie pre pre prečin neoprávneného používania cudzieho motorového vozidla podľa § 216 ods. 1 Tr. zákona a    a následne dňa 1.6.2014 poverený príslušník PZ OR PZ OO PZ XXXXX uznesením pod tým istým ČVS vzniesol obvinenie XXXXX  pre prečin neoprávneného používania cudzieho motorového vozidla podľa § 216 ods. 1 Tr. zákona  na tom skutkovom základe, ako je uvedené vo výrokovej časti tohto uznesenia.

              Obvinený XXXXX sa ku stíhanému skutku v plnom rozsahu doznal, konanie oľutoval a uviedol, že počas rodinnej oslavy vzal z dedovho kabátu kľúče od vozidla zn. Fiat Punto, šiel pred dedovu bytovku, auto si odokol a jazdil ním po meste a nakoniec ho odstavil na ul. Vansovej, čo cestou SMS oznámil svojej matke.

              Svedok - poškodený XXXXX  do zápisnice o výsluchu dňa 24.6.2014 uviedol, že vlastníkom vozidla Fiat Punto na ktorom jeho vnuk vykonal neoprávneú jazdu a po riadnom zákonnom poučení uviedol, že súhlas na trestné stíhanie svojho vnuka XXXXX, ktorý dal do zápisnice o výsluchu dňa 30.5.2014, berie späť.

              Stíhaný skutok okrem výpovedí obvineného a svedka poškodeného XXXXX je zadokumentovaný a preukázaný aj ďalšími dôkazmi a to zápisnicou o ohliadke miesta činu, s fotodokumentáciou a ďalšími dôkazmi listinného charakteru. 
              
              Podľa § 9 ods. 1 písm. f) Tr. por. trestné stíhanie nemožno začať, a ak už bolo začaté nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný alebo bol vzatý späť. 
 
             Na základe týchto skutočností  bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Monika Janjicová
prokurátorka